Apstiprināts

Alojas novada domes

Iepirkumu komisijas

2016. gada 7.jūnija sēdē

Protokola Nr. AND/2016/14-01

Iepirkums Publisko iepirkumu likuma 8.2 panta kārtībā

**„Kartupeļu piegāde Alojas novada domes iestādēm”**

**NOLIKUMS**

Iepirkuma identifikācijas Nr. AND/2016/14

Alojā, 2016

1. **Vispārīgā informācija**
	1. **Iepirkuma identifikācijas Nr.:** AND/2016/14.
	2. **Pasūtītājs**:

|  |  |
| --- | --- |
| **Pasūtītāja nosaukums**  | Alojas novada dome |
| **Juridiskā adrese**  | Jūras iela 13, Aloja, Alojas novads, LV-4064 |
| **Reģistrācijas Nr.** | 90000060032 |
| **Tālruņa Nr.**  | 64023925 |
| **E-pasta adrese** | dome@aloja.lv  |
| **Pasūtītāja mājas lapa internetā** | [www.aloja.lv](http://www.aloja.lv) |
| **Kontaktpersona**  | Evija Pētersone, iepirkumu speciālisteTālr. 26694477, e-pasts: evija.petersone@aloja.lv  |

* 1. Iepirkuma metode – iepirkums tiek veikts saskaņā ar Publisko iepirkumu likuma 8.2 pantu.
	2. **Iepirkuma nolikuma saņemšana:**
		1. Iepirkuma dokumenti (nolikums ar pielikumiem, turpmāk – Nolikums) ir brīvi un tieši elektroniski pieejami pasūtītāja mājas lapā internetā [www.aloja.lv](http://www.aloja.lv) sadaļā - Attīstība/Iepirkumi. Ja ieinteresētais piegādātājs pieprasa izsniegt Nolikumu drukātā veidā, Pasūtītājs to izsniedz ieinteresētajam piegādātājam 3 (trīs) darba dienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.
		2. Ieinteresētā piegādātāja pienākums ir pastāvīgi sekot aktuālajai informācijai Pasūtītāja mājas lapā un ievērot to, sagatavojot savu piedāvājumu.
	3. **Informācijas apmaiņas kārtība:** rakstiski, izmantojot Pasūtītāja e-pasta adresi dome@aloja.lv .
	4. **Papildu informācijas sniegšana:**
		1. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi, Pasūtītājs to sniedz iespējami īsā laikā, bet ne vēlāk kā 3 (trīs) darba dienas pirms piedāvājumu iesniegšanas termiņa beigām.
		2. Papildu informāciju Pasūtītājs nosūta ieinteresētajam piegādātājam, kas uzdevis jautājumu, un vienlaikus ievieto šo informāciju Pasūtītāja mājas lapā internetā, norādot arī uzdoto jautājumu.
	5. **Piedāvājuma iesniegšana:**
		1. Ieinteresētais piegādātājs piedāvājumu var iesniegt personīgi vai pa pastu, sākot ar iepirkuma izsludināšanas dienu, līdz 2016.gada 20.jūnijam plkst. 13:00. Par iesniegšanas brīdi uzskatāms brīdis, kad Pasūtītājs saņem piedāvājumu Nolikuma 1.2.punktā norādītajā Pasūtītāja adresē.
		2. Piedāvājumu, kas iesniegts pēc piedāvājumu iesniegšanas termiņa beigām, Pasūtītājs neizskata un atdod atpakaļ iesniedzējam.
		3. Pretendents sedz izmaksas, kas ir saistītas ar piedāvājuma sagatavošanu un iesniegšanu.
		4. Pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzot Pasūtītājam rakstisku paziņojumu. Piedāvājuma atsaukumam ir bezierunu raksturs.
		5. Iesniegtais piedāvājums ir derīgs līdz iepirkuma līguma noslēgšanai.
	6. **Prasības piedāvājuma noformējumam un iesniegšanai.**
		1. Piedāvājumu iesniedz 1 (vienā) eksemplārā atbilstoši Nolikuma 1.8.punkta prasībām, un tas sastāv no šādām daļām:
			1. satura rādītājs, kurā norādīti visi iesniegtie dokumenti;
			2. pieteikums dalībai iepirkumā (saskaņā ar Nolikuma 1.pielikumu);
			3. pretendenta atlases dokumenti (saskaņā ar Nolikuma 3.3.punktu);
			4. tehniskais - finanšu piedāvājums (saskaņā ar Nolikuma 3.pielikumu).
		2. Piedāvājumu iesniedz aizlīmētā un aizzīmogotā aploksnē, uz kuras norāda:

|  |
| --- |
| **Alojas novada dome**Jūras iela 13, Aloja, Alojas novads, LV-4064, LatvijaPiedāvājums iepirkumam **“Kartupeļu piegāde Alojas novada domes iestādēm”**, identifikācijas Nr. AND/2016/14Neatvērt līdz 2016.gada 20.jūnijam plkst. 13:00. |

Aploksnes otrā pusē jānorāda informācija par pretendentu (uzņēmuma nosaukums, reģistrācijas Nr., adrese, tālruņa Nr., e-pasta adrese).

* + 1. Piedāvājuma dokumenti jāsakārto vienā sējumā, lai dokumentus nebūtu iespējams atdalīt, tiem jābūt cauršūtiem (caurauklotiem) ar izturīgu diegu. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Piedāvājumu jāsagatavo latviešu valodā.
		3. Dokumentiem jābūt noformētiem atbilstoši 2010.gada 28.septembra MK noteikumiem Nr.916 “Dokumentu izstrādāšanas un noformēšanas kārtība”.
		4. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		5. Piedāvājuma dokumentiem jābūt skaidri salasāmiem un bez neatrunātiem labojumiem.
		6. Pretendents apliecina iesniegto dokumentu kopiju pareizību atbilstoši 2010.gada 28.septembra MK noteikumiem Nr.916 “Dokumentu izstrādāšanas un noformēšanas kārtība”.
		7. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
1. **Informācija par iepirkuma priekšmetu**
	1. **Iepirkuma priekšmets:** kartupeļu piegāde Alojas novada domes iestādēm saskaņā ar Tehniskās specifikācijas (Nolikuma 2.pielikums) prasībām.
	2. **CPV kods:** 15310000-4 (kartupeļi un kartupeļu produkti).
	3. **Līguma izpildes vietas**:
		1. PII „Auseklītis” Parka iela 13, Alojā;
		2. PII „Auseklītis” struktūrvienība Vilzēnos, Braslavas pagasts, Alojas novads;
		3. Alojas Ausekļa vidusskolas pirmsskolas izglītības realizācijas vieta Puikulē, Puikules pamatskola, Puikule, Brīvzemnieku pagasts, Alojas novads;
		4. Bērnu ilgstošās sociālās aprūpes un rehabilitācijas centrs „Zīles”, Ozolmuiža, Brīvzemnieku pagasts, Alojas novads.
	4. **Līguma izpildes termiņš:** 12 (divpadsmit) mēneši no iepirkuma līguma noslēgšanas brīža.
	5. **Līguma apmaksa:** 30 dienu laikā pēc preču piegādes un preču pavadzīmes – rēķina saņemšanas.
2. **Pretendentu atlases nosacījumi un iesniedzamie dokumenti**
	1. Pretendents iepirkumā var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu iepirkumā atbilstoši šī Nolikuma prasībām. Piedalīšanās iepirkumā ir pretendenta brīvas gribas izpausme.
	2. Pasūtītājs izslēdz pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro;*
		3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 3.2.1. un 3.2.2.punktā minētie nosacījumi.
		4. Pasūtītājs veiks izslēgšanas nosacījumu pārbaudi tikai attiecībā uz pretendentu, kuram būtu piešķiramas līguma slēgšanas tiesības atbilstoši Nolikumā noteiktajām prasībām un kritērijiem.
	3. Pretendentu atlases prasības un iesniedzamie dokumenti:

|  |  |  |
| --- | --- | --- |
| Nr.p.k. | **Prasība** | **Iesniedzamais/-ie dokuments/-i** |
| 3.3.1. | Pretendents ir reģistrēts Komercreģistrā vai līdzvērtīgā reģistrā ārvalstīs. | * Reģistrācijas faktu attiecībā uz LR reģistrētiem pretendentiem komisija pārbaudīs publiski pieejamās datu bāzēs.
 |
| 3.3.2. | Pretendenta amatpersonai, kas parakstījusi piedāvājuma dokumentus, ir likumā noteiktajā kārtībā nostiprinātas paraksta tiesības.  | * Ja piedāvājuma dokumentus paraksta pilnvarotā persona, jāpievieno atbilstoši noformēta pilnvara.
 |
| 3.3.3. | Pretendents ir reģistrēts vai atzīts Pārtikas Veterinārajā dienestā atbilstoši Pārtikas aprites uzraudzības likumam.  | * Pārtikas un veterinārā dienesta izdotas pārtikas uzņēmuma reģistrācijas vai atzīšanas apliecības kopija, kas apliecina pārtikas uzņēmuma atrašanos Pārtikas un veterinārā dienesta uzraudzībā un kontrolē, ja tā ir nepieciešama saskaņā ar spēkā esošajiem normatīvajiem aktiem.
 |
| 3.3.4. | Pretendentam iepriekšējo 3 (trīs) gadu laikā ir pieredze kartupeļu piegāžu veikšanā. | * Pretendenta pieredzes apraksts, norādot pasūtītājus, līguma izpildes periodu un pasūtītāju kontaktpersonas;
* Vismaz 1 (viena) atsauksme no pasūtītāja.
 |

* 1. Tehniskais - finanšu piedāvājums:
		1. Tehnisko - finanšu piedāvājumu sagatavo saskaņā ar Nolikuma 3.pielikumu.
		2. Cenas jānorāda *euro* ar divām zīmēm aiz komata bez pievienotās vērtības nodokļa.
		3. Piedāvātajā cenā jāiekļauj visas izmaksas, kas saistītas ar kartupeļu piegādi saskaņā ar Nolikumu un Tehnisko specifikāciju.
1. **Piedāvājumu vērtēšana un izvēles kritēriji**
	1. Iesniegto piedāvājumu vērtēšanu veic Pasūtītāja Iepirkumu komisija.
	2. Iepirkumu komisija piedāvājumus vērtē sekojošos posmos:
		1. 1.posms – piedāvājuma noformējuma atbilstība Nolikuma 1.8.punkta prasībām;
		2. 2.posms – pretendentu atlase saskaņā ar Nolikuma 3.1., 3.2. un 3.3.punkta prasībām;
		3. 3.posms – tehniskā – finanšu piedāvājuma vērtēšana saskaņā ar Nolikuma 3.4.punkta prasībām.
	3. Vērtējot finanšu piedāvājumu, komisija pārbaudīs, vai piedāvājumā nav aritmētisku kļūdu. Ja Iepirkumu komisija konstatēs aritmētiskas kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	4. Piedāvājuma izvēles kritērijs ir iepirkuma nolikumam un tā pielikumiem atbilstošs saimnieciski izdevīgākais piedāvājums.
	5. Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| C | Piedāvātā kopējā līgumcena, EUR bez PVN | 40 |
| P | Videi draudzīga produkta piegāde | 60 |
|  | Maksimālais iespējamais punktu skaits: | 100 |

Iegūtos punktus aprēķina, summējot punktu skaitu, kas iegūti par katru vērtēšanas kritēriju.

C - Piedāvātā kopējā līgumcena EUR bez PVN.

Maksimālais punktu skaits (40 punkti) tiek piešķirts lētākajam piedāvājumam, bet pārējiem piedāvājumiem piešķirtie punkti tiek aprēķināti saskaņā ar formulu:

C = Cmin/Cpied x 40, kur

C – kritērija novērtējuma rezultāts;

Cmin - zemākā no pretendentu piedāvātās līgumcena EUR bez PVN;

Cpied – vērtējamā piedāvājuma noteiktā līgumcena EUR bez PVN;

40 – kritērijam maksimālais noteiktais iegūstamo punktu skaits.

P - Videi draudzīga produktu piegāde.

Attālums no preču ražošanas/komplektēšanas/loģistikas centra līdz Alojas novada domes atrašanās vietai (Jūras ielā 13, Alojā, Alojas nov.) Piešķiramo punktu skaits:

Līdz 50 km 60

51 - 75 km 40

76 - 100 km 20

101 - 125 km 10

Vairāk par 126 km 0

* 1. Par saimnieciski visizdevīgāko tiks atzīts piedāvājums, kurš iegūs visvairāk punktus saskaņā ar saimnieciski izdevīgākā piedāvājuma vērtēšanas kritērijiem. Maksimāli iespējamais iegūstamo punktu skaits ir 100 punkti.
	2. Iepirkumu komisija neizskata pretendenta piedāvājumu un izslēdz pretendentu no dalības iepirkumā, ja pretendents nav iesniedzis visus pieprasītos dokumentus vai, iesniedzot pieprasīto informāciju, norādījis nepatiesas ziņas, vai arī no iesniegtajiem dokumentiem ir konstatējams, ka pretendenta piedāvājums neatbilst iepirkuma Nolikumā noteiktajām prasībām.
	3. Pasūtītājs var pieņemt lēmumu par iepirkuma izbeigšanu, ja iepirkumam nav iesniegts neviens piedāvājums vai ja iesniegtie piedāvājumi neatbilst iepirkuma Nolikumā noteiktajām prasībām, kā arī citos gadījumos saskaņā ar Publisko iepirkumu likumu.
	4. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
	5. 3 (trīs) darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu. Informācija par rezultātiem tiks nosūtīta elektroniski, izmantojot drošu elektronisko parakstu, uz pretendenta norādīto e-pasta adresi.
1. **Iepirkuma līguma slēgšana**
	1. Pasūtītājs slēgs iepirkuma līgumu ar Iepirkumu komisijas izraudzīto pretendentu, pamatojoties uz pretendenta piedāvājumu un saskaņā ar Nolikuma nosacījumiem un iepirkuma līguma projektu (6.pielikums).
	2. Ja izraudzītais pretendents atsacīsies slēgt iepirkuma līgumu ar Pasūtītāju, iepirkumu komisija būs tiesīga izvēlēties nākamo saimnieciski visizdevīgāko piedāvājumu vai arī pieņemt lēmumu izbeigt iepirkumu, neizvēloties nevienu piedāvājumu.
	3. Iesniedzot piedāvājumu, pretendents piekrīt visiem Nolikuma un iepirkuma līguma projekta noteikumiem un apņemas tos pildīt.
2. **Iepirkumu komisijas tiesības un pienākumi**
	1. Iepirkumu komisijas tiesības:
		1. Pieprasīt, lai pretendents izskaidro savā piedāvājumā ietverto informāciju. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
		2. Labot aritmētiskās kļūdas pretendentu finanšu piedāvājumos, informējot par to pretendentus.
		3. Pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā.
		4. Noraidīt iesniegto piedāvājumu, ja tas neatbilst Nolikumā noteiktajām prasībām.
		5. Izvēlēties nākamo saimnieciski izdevīgāko piedāvājumu vai pārtraukt iepirkumu bez rezultātiem, ja izraudzītais pretendents atsakās slēgt iepirkuma līgumu ar Pasūtītāju.
		6. Citas Publisko iepirkumu likumā noteiktās iepirkumu komisijas tiesības.
	2. Iepirkumu komisijas pienākumi:
		1. Nodrošināt iepirkuma norisi un dokumentēšanu.
		2. Nodrošināt pretendentu brīvu konkurenci, kā arī vienlīdzīgu attieksmi pret tiem.
		3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.
		4. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.
		5. Citi Publisko iepirkumu likumā noteiktie Iepirkumu komisijas pienākumi.
3. **Pretendenta tiesības un pienākumi**
	1. Pretendenta tiesības:
		1. Apvienoties pretendentu apvienībās ar citiem pretendentiem un iesniegt vienu kopēju piedāvājumu.
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pretendenta pienākumi:
		1. Sagatavot piedāvājumu atbilstoši iepirkuma nolikuma un normatīvo aktu prasībām.
		2. Sniegt patiesu informāciju par savu kvalifikāciju un piedāvājumu.
		3. Iepirkumu komisijas noteiktajā termiņā sniegt atbildes uz pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
		4. Segt visas izmaksas, kas saistītas ar piedāvājumu sagatavošanu un iesniegšanu.
4. **Pielikumi**
	1. Pretendenta pieteikums dalībai iepirkumā uz 1 (vienas) lapas;
	2. Tehniskā specifikācija uz 1 (vienas) lapas;
	3. Tehniskā - finanšu piedāvājuma veidlapa uz 2 (divām) lapām;
	4. Iepirkuma līguma projekts uz 6 (sešām) lapām.

Iepirkumu komisijas priekšsēdētājs Pauls Lielmanis

1.pielikums

Iepirkuma nolikumam

„Kartupeļu piegāde Alojas novada

domes iestādēm”

ID Nr. AND/2016/14

**PIETEIKUMs DALĪBAI iepirkumā**

“Kartupeļu piegāde Alojas novada domes iestādēm”

ID Nr. AND/2016/14

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Vieta Datums

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Faktiskā (pasta) adrese: |  |
| Tālrunis: |  |
| E-pasta adrese: |  |
| Pretendenta profila adrese internetā: |  |
| Bankas nosaukums: |  |
| Bankas kods: |  |
| Konta numurs: |  |
| Paraksttiesīgā persona, kas parakstīs iepirkuma līgumu: |  |
| **Informācija par pretendenta kontaktpersonu (atbildīgo personu)** |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Ar šī pieteikuma iesniegšanu:

1. piedāvājam piegādāt kartupeļus Alojas novada domes iestādēm saskaņā ar iepirkumu „Kartupeļu piegāde Alojas novada domes iestādēm”, iepirkuma ID Nr. AND/2016/14, atbilstoši iepirkuma tehniskajai specifikācijai un iepirkuma līguma projekta noteikumiem;
2. apstiprinām, ka esam iepazinušies ar iepirkuma nolikumu, tajā skaitā ar tehnisko specifikāciju un iepirkuma līguma projektu, un piekrītam visiem tajos minētajiem nosacījumiem, tie ir skaidri un saprotami, iebildumu un pretenziju pret tiem nav;
3. apliecinām, ka nekādā veidā neesam ieinteresēti nevienā citā piedāvājumā un nepiedalāmies nevienā citā piedāvājumā, kas iesniegts šajā iepirkumā;
4. visas piedāvājumā sniegtās ziņas ir precīzas un patiesas.

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

Z.v.

2.pielikums

Iepirkuma nolikumam

„Kartupeļu piegāde

 Alojas novada

domes iestādēm”

ID Nr. AND/2016/14

**TEHNISKĀ SPECIFIKĀCIJA**

iepirkumam “Kartupeļu piegāde

nodrošināšana Alojas novada domes iestādēm”

ID Nr. AND/2016/14

1. Minimālās vizuālās kvalitātes prasības kartupeļiem:
	1. Kartupeļiem ir jābūt labā stāvoklī (veseliem). Tie nedrīkst būt iepuvuši vai tik stipri bojāti, ka vairs neder patēriņam, jābūt bez slimībām un fizioloģiskiem trūkumiem;
	2. Kartupeļiem ir jābūt tīriem, praktiski bez svešas izcelsmes vielām;
	3. Kartupeļiem ir jābūt svaigiem (pēc izskata), nav pieļaujamas vīšanas pazīmes;
	4. Kartupeļiem ir jābūt bez kaitēkļiem un kaitēkļu bojājumiem, bez svešas smaržas un garšas.
2. Kartupeļu piegāde tiek veikta Pasūtītājam un Piegādātājam savstarpēji vienojoties par preču piegādes laiku darba dienās no plkst. 8:00 – 16:00.
	1. Pārtikas preču piegādes vietas:
		1. PII „Auseklītis” Parka iela 13, Aloja, Alojas novads;
		2. PII „Auseklītis” struktūrvienība Vilzēnos, Braslavas pagasts, Alojas novads;
		3. Alojas Ausekļa vidusskolas pirmsskolas izglītības realizācijas vieta Puikulē, Puikules pamatskola, Puikule, Brīvzemnieku pagasts, Alojas novads;
		4. Bērnu ilgstošās sociālās aprūpes un rehabilitācijas centrs „Zīles”, Ozolmuiža, Brīvzemnieku pagasts, Alojas novads.
3. Pasūtītāja prasības un piegādes apjomi:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. | Preces nosaukums | Prasības | Fasējums | Minimālais realizācijas termiņš no preces saņemšanas dienas  | Mērv. | Piegādes biežums | Kopā |
| 1. | Kartupeļi | Pārtikas, kalibrēti, vienas šķirnes, svaigi, nebojāti, bez asniem un zaļiem plankumiem, nav apsaluši vai apvītuši, dm 6-12 cm | 10 - 20 kg maisos | 30 dienas | kg | 1 x nedēļā | 8 550 |

3.pielikums

Iepirkuma nolikumam

„Kartupeļu piegāde Alojas novada

domes iestādēm”

ID Nr. AND/2016/14

# Tehniskais – finanšu piedāvājums

iepirkumam “Kartupeļu piegāde Alojas novada domes iestādēm”

ID Nr. AND/2016/14

|  |  |  |  |  |  |  |
| --- | --- | --- | --- | --- | --- | --- |
| Nr. | Nosaukums | Tehniskā specifikācija | Mērvienība | Maksimālais daudzums | Cena EUR bez PVN par vienu vienību  | Cena EUR bez PVN par visu norādīto apjomu  |
| 1. | Kartupeļi | Pārtikas, kalibrēti, vienas šķirnes, svaigi, nebojāti, bez asniem un zaļiem plankumiem, nav apsaluši vai apvītuši, dm 6-12 cm | kg | 8550 |  |  |
| Kopā summa EUR bez PVN:PVN \_\_%Kopā summa EUR ar PVN: |

Attālums no preču ražošanas/komplektēšanas/loģistikas centra līdz Alojas novada domes ēkai (Jūras ielā 13, Alojā, Alojas nov.): \_\_\_\_\_\_\_\_ km.

4.pielikums

Iepirkuma nolikumam

„Kartupeļu piegāde Alojas novada

domes iestādēm”

ID Nr. AND/2016/14

### IEPIRKUMA LĪGUMA PROJEKTS

Iepirkumam “Kartupeļu piegāde Alojas novada domes iestādēm”,

iepirkuma ID Nr. AND/2016/14

Alojā, 2016.gada \_\_.\_\_\_\_\_\_\_

**Alojas novada dome**,reģistrācijas Nr. 90000060032, juridiskā adrese: Jūras iela 13, Aloja, Alojas novads, LV-4064, tās domes priekšsēdētāja Valda Bārdas personā, kurš rīkojas saskaņā ar likumu „Par pašvaldībām” un Alojas novada pašvaldības nolikumu, turpmāk tekstā – **Pasūtītājs**, no vienas puses, un

**\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_\_\_, turpmāk tekstā – **Piegādātājs**, no otras puses,

abi kopā turpmāk tekstā saukti – Līdzēji, katrs atsevišķi – Līdzējs, pamatojoties uz Pasūtītāja rīkotā iepirkuma „Kartupeļu piegāde Alojas novada domes iestādēm”, iepirkuma identifikācijas Nr. AND/2016/14, turpmāk tekstā – Iepirkums,rezultātiem un Piegādātāja iesniegto piedāvājumu Iepirkumā, savstarpēji vienojoties, bez maldības, viltus vai spaidiem noslēdz šādu līgumu, turpmāk tekstā – Līgums:

1. **LĪGUMA PRIEKŠMETS**
	1. Pasūtītājs pērk, bet Piegādātājs pārdod un piegādā Alojas novada domes iestādēm (Līguma 3.pielikums) **kartupeļus**, turpmāk tekstā sauktus – Prece, saskaņā ar Pasūtītāja Iepirkuma nolikuma Tehnisko specifikāciju (Līguma 1.pielikums) un Piegādātāja Iepirkumā iesniegto tehnisko - finanšu piedāvājumu, turpmāk tekstā – Piedāvājums (Līguma 2.pielikums), kas ir šī Līguma neatņemamas sastāvdaļas.
	2. Katru konkrēto Preces piegādi apliecina saskaņā ar normatīvajiem aktiem Piegādātāja sastādīta un Līdzēju parakstīta preču pavadzīme – rēķins, kurā norādīts Preces nosaukums, daudzums un cena atbilstoši Piegādātāja finanšu piedāvājumā norādītajai Preces vienības cenai.
	3. Pasūtītājs un Piegādātājs vienojas, ka Pasūtītāja Piedāvājumā norādītais Preces apjoms ir maksimālais plānotais piegādājamais apjoms un, ka Pasūtītājs, ņemot vērā objektīvus apstākļus, var iegādāties Preci atbilstoši reālajai nepieciešamībai par nepilnu apjomu.
2. **LĪGUMA SUMMA UN NORĒĶINU KĀRTĪBA**
	1. Cena par Preces 1 (vienu) vienību ir norādīta Piegādātāja Piedāvājumā. Šajā cenā ir iekļauta Preces vērtība, iepakojuma, piegādes, personāla, transporta un izkraušanas izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar Preci un tās piegādi.
	2. Paredzamā Līguma kopējā summa par plānoto Preces piegādes apjomu sastāda līdz EUR \_\_\_\_\_\_\_ (\_\_\_\_\_\_\_\_\_ *euro* \_\_ centi), t.sk., PVN 21% EUR \_\_\_\_\_\_ (\_\_\_\_\_\_\_\_\_\_ *euro* \_\_ centi). Līgumcena bez PVN 21% sastāda EUR \_\_\_\_\_\_ (\_\_\_\_\_\_\_\_\_ *euro* \_\_ centi).
	3. Pasūtītājs samaksā Piegādātājam par Preci 30 (trīsdesmit) kalendāro dienu laikā no konkrētās Preces partijas piegādes dienas pēc Piegādātā iesniegta un Pasūtītāja akceptēta preču pavadzīmes – rēķina saņemšanas.
	4. Pasūtītājs samaksā Piegādātājam par piegādāto Preci, veicot pēcapmaksu bezskaidras naudas norēķinu veidā uz Piegādātāja šajā Līgumā norādīto bankas kontu.
	5. Par samaksas dienu tiek uzskatīta diena, kad Pasūtītājs veicis bankas pārskaitījumu, ko apliecina attiecīgs maksājuma uzdevums.
	6. Pievienotās vērtības nodokļa izmaiņu gadījumā Preču cenas tiek koriģētas atbilstoši PVN likmes izmaiņām.
	7. Pasūtītājs neapmaksā tādas Preces piegādi, kas neatbilst Līgumā noteiktajai kvalitātei.
	8. Ja piegādāta nekvalitatīva vai Līguma noteikumiem neatbilstoša prece, par ko Līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu Līguma noteikumiem.
	9. Par Preces vienības cenas izmaiņām, ja to maina Preces ražotājs, sakarā ar inflāciju valstī un citiem objektīviem no ražotāja neatkarīgiem apstākļiem, Piegādātājam jāinformē Pasūtītājs 14 (četrpadsmit) kalendāro dienu laikā no to spēkā stāšanās. Preces cenas izmaiņas Piegādātājs nedrīkst attiecināt uz jau pasūtītām Precēm.
	10. Līdzēji vienojas, ka Preces cena var tikt pārskatīta 1 (vienu) reizi pusgadā Līguma spēkā esamības laikā, izmainot cenu par vienību ne vairāk kā par 10% no Pasūtītāja Piedāvājumā norādītās cenas. Par pamatu cenas izmaiņai var būt inflācija, tirgus apstākļu maiņa vai jebkuri citi pamatoti apstākļi, kas Piegādātājam jāapliecina ar kompetentas institūcijas izsniegtu dokumentu – Latvijas Republikas Centrālās Statistikas pārvaldes informāciju par attiecīgās preču grupas vidējā patēriņa cenu līmeņa izmaiņām salīdzinājumā ar iepriekšējo attiecīgo periodu. Līdzējiem savstarpēji vienojoties, cenas izmaiņas un pamatojums tiek noformēts rakstiski ar vienošanos, kuru pievieno Līgumam kā pielikumu, un kas kļūst par šī Līguma neatņemamu sastāvdaļu.
3. **LĪDZĒJU SAISTĪBAS**
	1. Piegādātāja saistības:
		1. Piegādātājs apņemas veikt savlaicīgu Preces piegādi;
		2. Piegādātājs nodrošina par Preces atbilstību Līgumam noteikumiem, Latvijas Republikas un Eiropas Savienības normatīvajos aktos noteiktajām kvalitātes, nekaitīguma un marķēšanas prasībām, tirdzniecības standartiem un vispāratzītām kvalitātes prasībām;
		3. Piegādātājs apņemas nodrošināt Preces piegādē iesaistīto darbinieku pienācīgu kvalifikāciju;
		4. Piegādātājs apņemas Preces piegādi veikt ar Pasūtītāju iepriekš saskaņotā darba laikā un Pasūtītāja norādītā vietā;
		5. Piegādātājs nodrošina transportlīdzekļu, ar kuriem tiks nodrošināta Preces piegāde, atbilstību pārtikas apriti reglamentējošo normatīvo aktu prasībām;
		6. gadījumā, ja Piegādātājs piegādājis nekvalitatīvu Preci, tad tas uz sava rēķina apmaina Preci pret jaunu, kvalitatīvu Preci Līgumā noteiktajā termiņā.
	2. Pasūtītāja saistības:
		1. Pasūtītājs apņemas pieņemt Līguma noteikumiem atbilstošu Preci un veikt samaksu par Preci Līgumā noteiktajos termiņos un kārtībā;
		2. Pasūtītājs apņemas nodrošināt Piegādātājam pienācīgus apstākļus Preces piegādei noteiktajā vietā, kā arī savlaicīgi veikt Piegādātāja piegādātās Preces pieņemšanu;
		3. Pasūtītājs ir tiesīgs pārbaudīt Preces kvalitāti un pieteikt pretenzijas, ja tā neatbilst Līguma noteikumiem.
4. **PRECES PASŪTĪŠANAS, PIEGĀDES UN SAŅEMŠANAS KĀRTĪBA**
	1. Piegādātājs piegādā un nodod Preci Pasūtītājam atsevišķās partijās ar savu transportu uz attiecīgo Alojas novada domes iestādi (Līguma 3.pielikums), laikā un apjomā saskaņā ar Pasūtītāja veikto telefonisko vai elektronisko paziņojumu. Preces saņemšanu apliecina Līdzēju parakstīta preču pavadzīme – rēķins.
	2. Pasūtītāja Līguma pielikumā Nr.3 minētās kontaktpersonas telefoniski vai elektroniski pasūta Preci noteiktā apjomā saskaņā ar Iepirkuma nolikuma Tehnisko specifikāciju, norādot Preču daudzumu.
	3. Piegādātājs piegādā Līguma 4.2.punktā minēto Preci Pasūtītāja noteiktajā laikā no pasūtījuma veikšanas brīža.
	4. Preču piegāde tiek veikta \_\_\_\_\_\_\_\_\_\_no plkst.\_\_\_\_ līdz plkst. \_\_\_\_ uz Pasūtītāja norādīto adresi un līdz Pasūtītāja norādītajai vietai.
	5. Katra Preces partijas piegāde tiek noformēta ar normatīvajos aktos noteiktajā kārtībā izrakstītu preču pavadzīmi – rēķinu. Pieņemot piegādāto Preci, Pasūtītājam ir jāpārbauda piegādātās Preces atbilstība pasūtījumam, Preces cenas atbilstība Piegādātāja Piedāvājuma finanšu piedāvājumā noteiktajām cenām un preču pavadzīmei – rēķinam, un jāizdara atzīme par Preces pieņemšanu uz viena no preču pavadzīmes – rēķina eksemplāriem.
	6. Prece skaitās nodota no brīža, kad Piegādātājs Pasūtītājam nodod Preci un Līdzēju pilnvarotie pārstāvji paraksta preču pavadzīmi – rēķinu, kurā precīzi norādīts piegādātās Preces nosaukums, daudzums un cena.
	7. Piegādātājs uzņemas pilnu materiālo atbildību par Preces nejaušu bojāeju vai bojājumiem līdz preču pavadzīmes – rēķina abpusējas parakstīšanas brīdim.
	8. Prece Pasūtītājam tiek piegādāta Piegādātājam piederošā tarā. Papildus samaksa par taras lietošanu netiek pieprasīta. Pasūtītājs apņemas atgriezt taru Piegādātājam 10 (desmit) darba dienu laikā. Taras uzskaite tiek veikta, izdarot nepieciešamās atzīmes preču pavadzīmē – rēķinā.
	9. Ja Piegādātājs Pasūtītāja noteiktajā termiņā Preci nav piegādājis pieprasītajā daudzumā, vai piegādājis Preci nekvalitatīvu un neatbilstošu Pasūtītāja iepirkuma nolikuma Tehniskajā specifikācijā noteiktajām prasībām, vai arī Preces vienību cenas Precei nav uzrādītas, ievērojot Piegādātāja iesniegtā Piedāvājuma finanšu piedāvājuma vienības cenas, tad Piegādātājs pieņem Pasūtītāja pretenziju, kas atzīmes veidā fiksēta preču pavadzīmē – rēķinā vai paziņota rakstiski Piegādātājam, bet ne vēlāk kā 2 (divu) darba dienu laikā no preču pavadzīmes – rēķina parakstīšanas brīža. Piegādātājs par saviem līdzekļiem novērš pretenzijā minētos trūkumus 24 (divdesmit četru) stundu laikā pēc pretenzijas saņemšanas.
5. **PRECES KVALITĀTE**
	1. Piegādātājs garantē, ka Prece atbilst Iepirkuma nolikuma Tehniskajā specifikācijā un Piegādātāja Piedāvājumā norādītajiem parametriem, kā arī citiem Līguma noteikumiem.
	2. Piegādātājsgarantē, ka piegādātās Preces kvalitāte atbilst Latvijas Republikas un Eiropas Savienības spēkā esošajos normatīvajos aktos noteiktajām kvalitātes un obligātā nekaitīguma prasībām.
	3. Piegādātājs nodrošina, ka Prece ir iepakota atbilstoši Latvijas Republikas spēkā esošo normatīvo aktu prasībām, iepakojums nodrošina preču saglabāšanos, tās transportējot un pēc tam glabājot.
	4. Piegādātājs piegādā Preces, kurām derīguma termiņš uz piegādes brīdi ir ne mazāks kā 75% (septiņdesmit pieci procenti) no ražotāja noteiktā kopējā Preces derīguma termiņa.
6. **LĪDZĒJU ATBILDĪBA**
	1. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Piegādātājs ir atbildīgs par piegādājamo Preču kvalitāti un atbilstību Pasūtītāja pasūtījumam.
	3. Piegādātājs ir atbildīgs par piegādāto pārtikas produktu atbilstību Eiropas Savienības, Latvijas Republikas normatīvajos aktos noteiktām drošības un higiēnas prasībām, tajā skaitā, Pārtikas aprites uzraudzības likumam, Preču un pakalpojumu drošuma likumam, Ministru kabineta 2004.gada 23.novembra noteikumu Nr.964 „Pārtikas preču marķēšanas noteikumi”, Ministru kabineta 2012.gada 13.marta noteikumu Nr. 172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” prasībām.
	4. Par Preces piegādes termiņa kavējumu Pasūtītājs Piegādātājam var piemērot līgumsodu 0.1% (nulle komats viena procenta) apmērā no nepiegādāto Preču summas par katru nokavēto dienu.
	5. Piegādātājs uzņemas atbildību par zaudējumiem, kas nodarīti Pasūtītājam vai trešajām personām saistībā ar Līguma noteikumu pārkāpumu, ja Piegādātājs tajos ir vainojams.
	6. Ja Pasūtītājs neveic Preces apmaksu Līguma noteiktajā termiņā, tad Piegādātājs var piemērot līgumsodu 0,1% (nulle komats viens procents) apmērā no laikā nesamaksātās Preču summas par katru nokavēto dienu.
	7. Jebkura šajā Līgumā noteiktā līgumsoda samaksa neatbrīvo Līdzējus no to saistību pilnīgas izpildes un zaudējumu atlīdzības pienākuma.
	8. Gadījumā, ja Piegādātājs nepilda vai atsakās pildīt Līgumu, vai ja Līgums tiek izbeigts Piegādātāja vainas dēļ, Piegādātājs maksā Pasūtītājam vienreizēju līgumsodu 10% (desmit procenti) apmērā no atlikušā plānotā piegādes apjoma kopējās Līguma summas.
7. **NEPĀRVARAMĀS VARAS APSTĀKĻI**
	1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
	2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc tā uzskata ir iespējama un paredzama tam Līgumā paredzēto saistību izpilde, un pēc pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
8. **LĪGUMA GROZĪŠANA UN IZBEIGŠANAS KĀRTĪBA**
	1. Līgumu var papildināt, grozīt vai izbeigt, Līdzējiem savstarpēji vienojoties, ievērojot Publisko iepirkumu likuma prasības
	2. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
	3. Līgumu var izbeigt pirms termiņa, Līdzējiem savstarpēji vienojoties.
	4. Ja PiegādātājskavēPreces piegādi un nav piegādājis Pasūtītājam Preci ilgāk kā par 5 (piecām) darba dienām, vai piegādātā Prece atkārtoti neatbilst Pasūtītāja Iepirkuma nolikuma Tehniskajai specifikācijai, Pasūtītājs sastāda aktu unir tiesīgs vienpusēji izbeigt Līgumu, paziņojot rakstiski par to Piegādātājam un norādot datumu, kad Līgums tiek izbeigts. Šajā gadījumā Piegādātājs10 (desmit) dienu laikā pēc attiecīgā paziņojuma saņemšanas atlīdzina Pasūtītājam tā tiešos un netiešos zaudējumus, kā arī samaksā Pasūtītājamlīgumsodu 20% (divdesmit procentu) apmērā no attiecīgajā preču pavadzīmē – rēķinā uzrādītās Preču vērtības, par kuru sastādīts akts. Pasūtītājs samaksā Piegādātājam par Preci, kas ir pienācīgi piegādāta.
	5. Gadījumā, ja Pasūtītājs nokavē Preces samaksas termiņu par 30 (trīsdesmit) kalendārajām dienām, Piegādātājam ir tiesības ar ierakstītu vēstuli vai faksa paziņojumu, kura saņemšanu ir apstiprinājis Pasūtītājs, brīdināt Pasūtītāju par vienpusēju pirmstermiņa Līguma izbeigšanu. Ja Pasūtītājs 10 (desmit) darba dienu laikā neveic nokavēto maksājumu, tad Piegādātājs ir tiesīgs izbeigt Līgumu.
	6. Gadījumā, ja Līdzēji izbeidz šo Līgumu pirms tā izpildes, Līdzēji sastāda aktu, ar kuru tiek noteiktas uz šī Līguma izbeigšanas brīdi Piegādātāja piegādātās un Līgumā noteiktā kārtībā pieņemtās Preces. Pasūtītājs veic norēķinu ar Piegādātāju par saskaņā ar šo aktu pieņemtajām Precēm, atbilstoši Precei noteiktajai cenai. Pasūtītājs ir tiesīgs no Piegādātājam izmaksājamās summas ieturēt aprēķināto līgumsodu un/vai zaudējumu atlīdzību.
9. **STRĪDU IZSKATĪŠANAS KĀRTĪBA**
	1. Jebkurus strīdus, kas rodas Līguma izpildes gaitā, Līdzēji risina savstarpēju sarunu vai sarakstes veidā. Gadījumā, ja Līdzēji nevar vienoties, strīds risināms tiesā Latvijas Republikas spēkā esošajos normatīvajos aktos noteiktajā kārtībā.
10. **CITI NOTEIKUMI**
	1. Līgums stājas spēkā ar tā noslēgšanas brīdi un ir spēkā 12 (divpadsmit) mēnešus vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar šo Līgumu, to izbeidz vienpusēji.
	2. Gadījumos, kas nav paredzēti Līgumā, Līdzēji rīkojas saskaņā ar Latvijas Republikā spēkā esošajiem normatīvajiem aktiem.
	3. Visiem paziņojumiem, ko Līdzēji sūta viens otram saskaņā ar Līgumu, ir jābūt rakstiskiem un ir jābūt nodotiem personīgi vai nosūtītiem pa faksu, ja Līdzējs to atzīst, vai ierakstītā vēstulē. Paziņojums tiek uzskatīts par nosūtītu dienā, kad paziņojums ir nodots personīgi, faksa nosūtīšanas dienā vai ierakstītas vēstules saņemšanas dienā.
	4. Gadījumā, ja kāds no Līdzējiem maina savu juridisko adresi, pasta adresi vai bankas rekvizītus, tas ne vēlāk kā 3 (trīs) dienu laikā rakstiski paziņo par to otram Līdzējam. Ja Līdzējs neizpilda šī Līguma punkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Līgumā esošo informāciju par otru Līdzēju.
	5. Šis Līgums ir saistošs Pasūtītājam un Piegādātājam, kā arī visām trešajām personām, kas likumīgi pārņem viņu tiesības un pienākumus.
	6. Līdzēju pilnvarotās personas šī Līguma izpildei, kas ir atbildīgas par Līguma izpildes uzraudzīšanu, tajā skaitā, par preču pavadzīmes – rēķina savlaicīgu iesniegšanu, parakstīšanu, apstiprināšanu un nodošanu apmaksai, ir:
		1. no Pasūtītāja puses: izpilddirektors Mārtiņš Kļaviņš, tālrunis 25668856, e-pasta adrese: martins.klavins@aloja.lv ;
		2. no Piegādātājapuses: \_\_\_\_\_\_\_\_\_\_\_\_\_\_\_\_ .
	7. Līgumam pievienoti 3 (trīs) pielikumi, kas ir Līguma neatņemamas sastāvdaļas:
		1. 1.pielikums – Iepirkuma nolikuma Tehniskā specifikācija uz \_\_ (\_\_\_\_) lapām;
		2. 2.pielikums – Piegādātāja Piedāvājuma kopija uz \_\_ (\_\_\_\_) lapām.
		3. 3.pielikums – Alojas novada domes iestāžu saraksts uz \_\_ (\_\_\_\_) lapām.
	8. Līgums sagatavots latviešu valodā uz 6 (sešām) lapām ar 3 (trim) pielikumiem, kopā uz \_\_ (\_\_\_\_\_\_) lapām, 2 (divos) eksemplāros ar vienādu juridisku spēku, no kuriem viens eksemplārs glabājas pie Pasūtītāja, bet otrs – pie Piegādātāja.
11. **LĪDZĒJU REKVIZĪTI UN PARAKSTI**

**PASŪTĪTĀJS PIEGĀDĀTĀJS**

|  |  |
| --- | --- |
| **Alojas novada dome**Reģ. Nr. 90000060032Adrese: Jūras iela 13, Aloja, Alojas novads, LV-4064Banka: AS „Swedbank”Konts: LV12HABA0551026085817Bankas kods: HABALV22 | **\_\_\_\_\_\_\_\_\_\_\_\_\_\_**Reģ. Adrese: Banka: Konts: Bankas kods:  |
| Valdis Bārda | \_\_\_\_\_\_\_\_\_\_\_\_\_\_\_ |